CELEX: 62011CN0306
Language: lv
Date: 2011-06-14 00:00:00
Title: Lieta C-306/11 P: Apelācijas sūdzība, ko par Vispārējās tiesas (sestā palāta) 2011. gada 24. marta spriedumu lietā T-54/09 XXXLutz Marken GmbH /Iekšējā tirgus saskaņošanas birojs (preču zīmes, paraugi un modeļi), otra lietas dalībniece: Natura Selection S.L. , 2011. gada 14. jūnijā iesniedza XXXLutz Marken GmbH

13.8.2011   
            
            
               LV
            
            
               Eiropas Savienības Oficiālais Vēstnesis
            
            
               C 238/12
            
         Apelācijas sūdzība, ko par Vispārējās tiesas (sestā palāta) 2011. gada 24. marta spriedumu lietā T-54/09 XXXLutz Marken GmbH/Iekšējā tirgus saskaņošanas birojs (preču zīmes, paraugi un modeļi), otra lietas dalībniece: Natura Selection S.L., 2011. gada 14. jūnijā iesniedza XXXLutz Marken GmbH
   
   (Lieta C-306/11 P)
   2011/C 238/17
   Tiesvedības valoda — vācu
   
      Lietas dalībnieki
   
   
      Apelācijas sūdzības iesniedzēja: XXXLutz Marken GmbH (pārstāvis — H. Pannen, Rechtsanwalt)
   
      Pārējie lietas dalībnieki:
   
               —
            
            
               Iekšējā tirgus saskaņošanas birojs (preču zīmes, paraugi un modeļi),
            
         
               —
            
            
               Natura Selection S.L.
            
         
      Apelācijas sūdzības iesniedzējas prasījumi:
   
   
               —
            
            
               atcelt pārsūdzēto spriedumu;
            
         
               —
            
            
               nodot lietu atpakaļ Vispārējai tiesai;
            
         
               —
            
            
               piespriest Iekšējā tirgus saskaņošanas birojam (preču zīmes, paraugi un modeļi) atlīdzināt tiesāšanās izdevumus.
            
         
      Pamati un galvenie argumenti
   
   Vispārējā tiesa esot pārkāpusi Regulas par Kopienas preču zīmi (1) 8. panta 1. punkta b) apakšpunktu, apzīmējumu “Linea Natura Natur hat immer Stil” un “natura selection” līdzību secinot vienīgi no abos apzīmējumos ietvertā vārdiskā elementa “natura”. Taču šis vārdiskais elements neesot agrākās Kopienas preču zīmes dominējošais elements.
   Vispārējā tiesa savos konstatējumos par apzīmējumu līdzību esot pamatojusies uz jēdzienu “atšķirtspēja” un “aprakstošais raksturs” kļūdainu izpratni.
   Turklāt Vispārējās tiesas konstatējumi par apzīmējumu līdzību esot pretrunīgi un šajā ziņā tiem neesot sniegts pamatojums.
   Tāpat pārsūdzētais Vispārējās tiesas spriedums esot pieņemts, pamatojoties uz sagrozītiem faktiem. Pretēji Vispārējās tiesas konstatējumiem apelācijas sūdzības iesniedzēja jau procesā Iebildumu nodaļā un Apelāciju padomē, kā arī prasības pieteikumā esot norādījusi, ka pastāv saistība starp attiecīgajām precēm un vārdisko elementu “natura”.
   
      (1)  Padomes 2009. gada 26. februāra Regula (EK) Nr. 207/2009 par Kopienas preču zīmi (OV L 78, 1. lpp.).